NoViolet Bulawayo

NoViolet Bulawayo (Tsholotsho, Ipar Matabeleland, 1981eko urriaren 12a), jaiotzako izenez Elizabeth Zandile Tshele, zimbabwetar idazlea da, Estatu Batuetan bizi dena.

 Bizitza eta lanak 
Elizabeth Tshele Zimbabweko Tsholotsho barrutian jaio zen, 1981eko urriaren 12an. 18 hilabete zituelarik ama hil zitzaion. Bulawayo hirian hazi zen, eta bertan egin zituen lehenbiziko ikasketak. 18 urterekin Ameriketako Estatu Batuetako Detroitera emigratu zuen izebarengana.

AEBetan ingeleseko gradua eta doktoregoa lortu ondoren, sormen-idazketako masterra egin zuen Cornell Unibertsitatean, Truman Capote Fellowship delako bekak lagunduta. 2012an Wallace Stegner Fellowship izeneko beste beka bat jaso zuen Stanford Unibertsitatean.Stanford Stegner Fellow NoViolet Bulawayo shortlisted for Man Booker Prize, Stanford University

Bere amaren eta hazi zen hiriaren oroimenez aukeratu zuen NoViolet Bulawayo idazle izena. Izan ere, NoViolet izenak esan nahi du Violet-ekin ndebeleraz (no- aurrizkia eta amaren izena batzen dira). Margarete Stokowski: Menschen in Scherben. Rezension, in: Die Literarische Welt, 29. November 2014, S. 6 

2011ko Afrikako Idazkeraren Caine Saria jaso zuen Hitting Budapest (2010) ipuinagatik.  Hegoafrikako PEN Studzinsi sarirako izendatu zuten Snapshots (2009) ipuinagatik. Bulawayo "35 urtetik beherako 5"en artean bozkatu zuen National Book Award erakundeak Junot Díazen gomendioz. 5 under 35, 2013, The National Book Foundation We Need New Names eleberri autobiografikoa 2013ko Booker Prize sarirako hautatu zuten. Nobela berak Hemingway Fundazioaren PEN Saria jaso zuen 2014an. Shortlist des diesjährigen Internationalen Literaturpreises Berlin veröffentlicht, Deutschlandradio Kultur vom 1. Juni 2015

 Euskaratutako lanak 
Hitting Budapest 2018tik dago euskaratuta, Jo dugu Budapest izenburuarekin, Xerezaderen Artxiboa podkastean entzungai, Mikel Elortzaren itzulpena medio.

 Erreferentziak 

 Kanpo estekak 


Kategoria:Zimbabweko idazleak
Kategoria:Ameriketako Estatu Batuetako immigranteak
Kategoria:Izengoitiak
Kategoria:Ipuin idazleak
Kategoria:Ameriketako Estatu Batuetako literatura
Kategoria:Ingelesezko idazleak
Kategoria:XXI. mendeko emakume idazleak
Kategoria:Zimbabweko emakumeak